V jeho prípade nie je prepojenie rapu s gospelom až také nezvyčajné. Nový album Jesus Is King prišiel po dlhých mesiacoch koncertovania v rámci takzvaných Sunday Service, obdoby nedeľných omší, na ktorých Kanye West vystupoval spolu s kostolným chórom a snažil sa o prespievanie svojich najväčších hitov. Sunday Service pôvodne vraj začali ako súkromné akcie s priateľmi z Hollywoodu, ale West ich neskôr rozšíril do škôl či kostolov v celých Spojených štátoch amerických.
Napriek tomu je náboženský podtón celého nového albumu v americkom rape pomerne netradičný. Podľa twitterového účtu Hip Hop By The Numbers sa album stane najviac náboženským hiphopovým albumom číslo 1 v histórii, pričom až 94,6 percenta textov sa nejakým spôsobom týka náboženstva. Dokopy iba